WeGA, Rezeptionsdokumente, Digitale Edition
author: Sommer, Hans Georg Krogh
source date: 10. Oktober 1820
language: da
availability: Creative Commons Attribution 4.0 International (CC BY 4.0) (http://creativecommons.org/licenses/by/4.0/)

Carl Maria von Weber.

Paa Aandens Vinger hæved Siælen sig
Til Himlen op ved Webers Trylletoner,
Hvo hørte med hengivent Hierte Dig
Og følte sig ei hist blandt Lysets Zoner!
I Kunstner-Hallen Du Dit Minde satte,
Din Skaberkraft kan kun en Skaber fatte.

Naar Melodien taler, tier Ord,
De ere svage kun mod Toners Fylde;
Den Harmonie som udi Hiertet boer
Kan ikkun Melodiens Kraft opfylde,
Og som en Psyche svæver da vor Længsel
Forklaret, løst fra Støvets mørke Fængsel.

Saa løste Du den vemodstemte Aand
Og tumled den i Stiernehavets Egne;
En evig Almagt rørte ved Din Haand
Og saa har Kunsten hiemme allevegne,
Den laaner Støvet sine lette Vinger
Mens Aanden sig mod Englehiemmet svinger.

H. G. K. Sommer.